Pleso nad Skokom

Pleso nad Skokom (poľ. Staw nad Skokiem, nem. Skoksee, maď. Szkoktó) leží bezprostredne nad prahom Mlynickej doliny nad vodopádom Skok. Názov Jeho názov vyplýva z bezprostrednej blízkosti vodopádu. Vodopád Skok je v nemeckom názvosloví Schleierwasserfall, v maďarskom Fátyolvízesés (závojový vodopád). Pomenovali ho spišskonovoveskí prírodovedci Július Geyer a Martin Róth, ktorí tu v roku 1877 robili zoofenologické pozorovania. Okolo polovice 19. storočia bolo toto pleso jediné v Mlynickej doline, o ktorom sa samostatne hovorilo ako o Mlynickom plese. Pravdepodobne preto, lebo v tom čase nemalo meno. Ostatné plieska v doline tiež neboli pomenované a boli len plieska. Vtedy bolo najväčšie v doline. Časom sa zmenšilo. Potok z neho vytekajúci poškodil kamenný val a zapríčinil odtok väčšej časti vody. Pleso kedysi malo až 3 ha. Údaje o plese Nadmorská výška 1 801 m n. m., rozloha 0,735 ha, hĺbka 1,2 m, rozmery 158x80 m. Turistika Zo Štrbského Plesa okolo hotela FIS po turistickej značke hore Mlynickou dolinou. Okolo vodopádu Skok vystupujeme po chodníku zabezpečenom fixnými reťazami na dolinovú terasu k plesu. Od plesa je pekný výhľad na hrebeň Satana v Hrebeni bášt. Referencie Iné projekty Commons ponúka multimediálne súbory na tému Pleso nad Skokom Externé odkazy Turistická cesta k plesu Poloha na turistickej mape